11

3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

ในปี 2547 บริษัทฯมีเบี้ยประกันภัยรับรวม 3,072.64 ล้านบาท คิดเป็นอัตราเติบโตเพิ่มขึ้นร้อยละ
17.38 เมื่อเทียบกับปี 2546 โดยสามารถแบ่งการประกันภัยออกเป็น 4 ประเภทด้วยกัน คือ

- การรับประกันภัยรถยนต์

เบี้ยประกันภัยรถยนต์ คิดเป็นสัดส่วนประมาณร้อยละ 86.82 ของเบี้ยประกันภัยรับรวมบริษัทฯ
เน้นการรับประกันรถนั่งและรถบรรทุกส่วนบุคคลเป็นหลัก ทั้งนี้ บริษัทฯ
ได้มีการจัดทำข้อมูลสถิติการประกันภัยรถยนต์แยกตามประเภทรถ ลักษณะการใช้รถ
เพื่อใช้ประกอบในการปรับปรุงเปลี่ยนแปลงโครงสร้างการรับประกัน
ในกรณีที่ความเสี่ยงในแต่ละประเภทได้เปลี่ยนไป

  - การรับประกันภัยอัคคีภัย

เบี้ยประกันภัยอัคคีภัย คิดเป็นสัดส่วนประมาณร้อยละ 2.64 ของเบี้ยประกันภัยรับรวม
ประเภทของภัยที่บริษัทฯ รับประกันได้แก่ บ้านอยู่อาศัย ร้านค้า อาคารพาณิชย์
และโรงงานอุตสาหกรรมต่าง ๆ โดยให้ความคุ้มครองต่อตัวอาคาร เฟอร์นิเจอร์ เครื่องจักร
และสต๊อกสินค้า ซึ่งได้รับความสูญเสียหรือเสียหายอันเนื่องมาจากไฟไหม้ ฟ้าผ่า
ภัยระเบิดจากแก๊สที่ใช้ทำแสงสว่างหรือประโยชน์เพื่อการอยู่อาศัย นอกจากนี้กรมธรรม์อัคคีภัย
ยังสามารถขยายความคุ้มครองถึงภัยพิเศษต่าง ๆ เช่น ภัยลมพายุ ภัยน้ำท่วม ภัยจากยวดยานพาหนะ
ภัยแผ่นดินไหว ภัยอากาศยาน ภัยจลาจลและนัดหยุดงาน
ภัยเนื่องจากการกระทำอันป่าเถื่อนและมีเจตนาร้าย เป็นต้น
โดยผู้เอาประกันเสียเบี้ยประกันเพิ่มเติมเพียงเล็กน้อย
สำหรับธุรกิจเชิงพาณิชย์และโรงงานอุตสาหกรรม
ผู้เอาประกันสามารถเลือกซื้อกรมธรรม์ประกันความเสี่ยงภัยทรัพย์สิน (INDUSTRIAL ALL RISK)
ซึ่งให้ความคุ้มครองกว้างกว่ากรมธรรม์อัคคีภัย เช่น อัคคีภัย โจรกรรม ความเสียหายต่อกระจก
ความเสียหายจากเครื่องพรมน้ำดับเพลิงรั่ว เป็นต้น
โดยผู้เอาประกันจะต้องเสียเบี้ยประกันสูงกว่ากรมธรรม์อัคคีภัย
และจะต้องมีการกำหนดเงื่อนไขความเสียหายส่วนแรกที่ผู้เอาประกันต้องรับผิดชอบเอง

  - การรับประกันภัยเบ็ดเตล็ด

เบี้ยประกันภัยเบ็ดเตล็ด คิดเป็นสัดส่วนประมาณร้อยละ 10.22 ของเบี้ยประกันภัยรับรวม
ซึ่งประกอบด้วยการประกันสุขภาพ การประกันภัยอุบัติเหตุส่วนบุคคล
การประกันภัยอุบัติเหตุและสุขภาพหมู่ การประกันภัยการเดินทาง
และการประกันภัยเสี่ยงภัยทุกชนิดที่รับประกันอยู่ในปัจจุบัน ส่วนสินค้าที่ลูกค้าสามารถซื้อทดแทนได้ คือ
ประกันอุบัติเหตุเดินทาง ในกรณีเดินทางโดยรถยนต์สามารถทดแทนโดยกรมธรรม์ ผู้ประสบภัยจากรถ
(กฎหมายบังคับ) และในกรณีเดินทางโดยทางเรือสามารถทดแทน
โดยกรมธรรม์การประกันภัยสำหรับผู้โดยสารเรือโดยสารรับจ้าง (กฎหมายบังคับ)

12

ในปี 2547 กรมการประกันภัย กระทรวงพาณิชย์ ได้เพิ่มการประกันภัยแบบใหม่คือ
การประกันภัยอิสรภาพ จุดประสงค์หลัก
เพื่อยื่นประกันตัวผู้ต้องหาก่อนและหลังกระทำความผิดต่อสถานีตำรวจหรือศาลเมื่อเกิดคดี โดยบริษัท
สินมั่นคงประกันภัย จำกัด (มหาชน) มีส่วนแบ่งตลาดอันดับ 1 ตั้งแต่วันที่ 1 เมษายน ถึง 31
ธันวาคม 2547 บริษัทฯ มียอดจำนวนกรมธรรม์อิสรภาพรวม 6,962 ฉบับ คิดเป็นทุนประกัน
844,117,557 บาท เบี้ยรับรวม 76,321,412 บาท

  - การรับประกันภัยทางทะเลและขนส่ง

เบี้ยประกันภัยทางทะเลและขนส่ง คิดเป็นสัดส่วนประมาณร้อยละ 0.32
ของเบี้ยประกันภัยรับรวมซึ่งแบ่งการขนส่งออกเป็น การขนส่งทางเรือ, ทางอากาศ, ทางบก
โดยการให้คุ้มครองความเสียหายของสินค้าในระหว่างการขนส่ง ซึ่งอาจเกิดจากอุบัติเหตุที่คาดไม่ถึง
เช่น เรือล่ม, เรือเกยตื้น, เรือไฟไหม้, เรือระเบิด, เครื่องบินตก, การแตกหักเสีย,
การโจรกรรม ฯลฯ ความเปลี่ยนแปลง : เบี้ยประกันภัยที่ลดลง เนื่องจากลูกค้าของบริษัทฯ
บางรายลดปริมาณการนำเข้า อีกทั้งบริษัทฯ ยังไม่มีบริษัทย่อยหรือบริษัทในเครือ, ธนาคาร
ในการสนับสนุน อีกทั้งภาวะการแข่งขันในการตัดราคาอย่างรุนแรง

2.  การตลาดและภาวะการแข่งขัน

1)  นโยบายการตลาด

นโยบายการตลาดจะเน้นการเจริญเติบโตอย่างมีคุณภาพ
กำหนดราคาจำหน่ายในระดับที่พอดีเพื่อให้บริษัทฯ
สามารถจำหน่ายได้และขณะเดียวกันสามารถพัฒนาคุณภาพบริการได้

กลยุทธ์ในการแข่งขัน

บริษัทฯ ได้ใช้กลยุทธ์สร้างความแตกต่างหรือ Differentiation Strategy
โดยเสนอคุณประโยชน์และรูปแบบการให้บริการต่อผู้เอาประกันที่เน้นความรวดเร็ว
เช่นการรับประกันการไปถึงที่เกิดเหตุเร็วใน 20 นาทีตามโครงการ Speed Guarantee 1
ซึ่งหากเจ้าหน้าที่ตรวจสอบอุบัติเหตุไปถึงที่เกิดเหตุช้ากว่า 20 นาที บริษัทฯ
จะชดเชยเป็นคูปองส่วนลดในการซื้อกรมธรรม์ประกันภัยประเภทต่างๆ ของบริษัทฯ
จนกระทั่งได้พัฒนาเปลี่ยนมาเป็นชดเชยด้วยการมอบความคุ้มครองอุบัติเหตุส่วนบุคคลในวงเงิน
100,000 บาทในปี 2547

นอกจากนี้ บริษัทฯ ยังได้สร้างความแตกต่างด้วยการริเริ่มโครงการ Speed Guarantee 2
อีกด้วย กล่าวคือ เป็นโครงการรับประกันระยะเวลาในการจัดซ่อมรถลูกค้าที่เกิดอุบัติเหตุ
โดยหากอู่ใช้เวลาจัดซ่อมนานกว่ามาตรฐานระยะเวลาที่กำหนดไว้ บริษัทฯ
รับผิดชอบชดใช้ให้ลูกค้าเป็นเงิน 500 บาทต่อวัน จนกว่าจะซ่อมเสร็จ ระยะเวลา 3 ปีที่บริษัทฯ
ได้ดำเนินโครงการดังกล่าวมา ถือได้ว่าบริษัทฯ ได้ประสบความสำเร็จเป็นที่น่าพอใจ
ทั้งในแง่ของการรับรู้จุดยืนและความมีเอกลักษณ์ของบริษัทฯ Brand ของ

13

บริษัทฯ แข็งแกร่งขึ้นอย่างเห็นได้ชัด โดยผ่านผลทางปฏิบัติรวมทั้งสื่อวิทยุและป้ายโฆษณา
“สินมั่นคงประกันภัยถึงไวกว่าพิซซ่า”
ก็มีส่วนช่วยตอกย้ำถึงจุดยืนและจุดเด่นด้านความรวดเร็วของบริษัทฯ
ซึ่งเป็นบริษัทประกันวินาศภัยแห่งแรกที่กล้าคิดและกล้าริเริ่มนำบริการรูปแบบดังกล่าวเข้ามาสู่วงการ

ลักษณะลูกค้า

ลูกค้าโดยส่วนใหญ่จะเป็นลูกค้าที่ติดต่อผ่านคนกลาง เช่น บริษัทเงินทุน บริษัทลีสซิ่ง
บริษัทจำหน่ายรถยนต์ และตัวแทนหรือโบรคเกอร์
จะมีบางส่วนที่เป็นลูกค้าติดต่อเข้ามาโดยตรงทั้งที่สำนักงานใหญ่และที่สาขา

2)  ช่องทางการจำหน่าย

บริษัทฯ มีช่องทางการจำหน่ายหลายช่องทาง โดยพยายามขยายฐานลูกค้าของบริษัทฯ
ให้กว้างขึ้นเพื่อลดความเสี่ยงในการพึ่งพายอดเบี้ยประกันจากบุคคล, ตัวแทน
หรือนิติบุคคลใดบุคคลหนึ่ง โดยวิธีการขยายสาขา และเพิ่มการประชาสัมพันธ์มากขึ้น
ปัจจุบันการประกันภัยรถยนต์ของบริษัทฯ ซึ่งพึ่งพิงตัวแทนหรือนิติบุคคลรายใหญ่ อยู่ในระดับที่น่าพอใจ
โดยยอดเบี้ยประกันสูงสุดของตัวแทน 10 อันดับแรก เทียบกับมูลค่าเบี้ยประกันภัยรวมเฉลี่ยทั้งปี
2547 อยู่ที่อัตราร้อยละ 28.8 โดยอัตราส่วนดังกล่าวได้ลดลง กล่าวคือ
ในไตรมาสแรกอยู่ที่อัตราร้อยละ 31.4 ลดลงเป็นอัตราร้อยละ 28 ใน

ไตรมาส 2 , ไตรมาส 3 และลดเป็นอัตราร้อยละ 27.4 ในไตรมาสสุดท้าย บริษัทฯ
มีอัตราพึ่งพิงเบี้ยประกันต่อรายสูงสุดไม่เกินร้อยละ 4.5 ซึ่งมีอยู่รายเดียวเท่านั้น

ปัจจุบันช่องทางการจำหน่ายของบริษัทฯ สำหรับงานประกันภัยรถยนต์ ซึ่งเป็นการประกันภัยหลัก
ประกอบด้วย การขายผ่านสาขาและตัวแทนสาขาบริษัทฯ ซึ่งมีสัดส่วนร้อยละ 5.3
ของเบี้ยประกันภัยรับรวม การขายผ่านตัวแทนและนายหน้าบริษัทฯ ทั้งกรุงเทพฯ และต่างจังหวัด
ซึ่งมีสัดส่วนร้อยละ 41.7 การขายผ่านสถาบันการเงินและบริษัทฯ จำหน่ายรถยนต์ มีสัดส่วนร้อยละ
46.0 ของเบี้ยประกันภัยรับรวม และการขายยังลูกค้าโดยตรง มีสัดส่วนร้อยละ 7.0
ของเบี้ยประกันภัยรับรวม ในปี 2547 เนื่องจากบริษัทฯ
ได้มีการขยายงานและเปิดสาขาในส่วนภูมิภาคเพิ่มขึ้น
จึงทำให้ช่องทางการจำหน่ายผ่านตัวแทนต่างจังหวัดเพิ่มขึ้นจากร้อยละ 4.5 ในปี 2546 เป็นร้อยละ
5.3 ในปี 2547

ภาวะการแข่งขันภายในอุตสาหกรรม

ปัจจุบันในธุรกิจประกันวินาศภัย มีบริษัทประกันวินาศภัยจำนวนทั้งสิ้น 66 บริษัท
โดยเป็นบริษัทที่จดทะเบียนในตลาดหลักทรัพย์แห่งประเทศไทยจำนวน 17 บริษัท

14

กรมการประกันภัย กระทรวงพาณิชย์ ได้รายงานผลการดำเนินงานของบริษัทประกันวินาศภัย
สำหรับเดือน มกราคม – ธันวาคม 2547 สรุปสาระสำคัญดังนี้

ส่วนแบ่งการตลาดของบริษัทประกันวินาศภัยค่อนข้างกระจุกตัว กล่าวคือ
บริษัทประกันวินาศภัยที่มีเบี้ยประกันภัยรับสูงสุด 10 อันดับแรกมีส่วนแบ่งตลาดที่ร้อยละ 51.13
และบริษัทที่มีเบี้ยประกันภัยสูงสุดอันดับแรกมีส่วนแบ่งการตลาดร้อยละ 13.47 สำหรับบริษัท
สินมั่นคงประกันภัย จำกัด (มหาชน) มีส่วนแบ่งการตลาดอยู่ที่ร้อยละ 3.69
แต่หากพิจารณาส่วนแบ่งการตลาดเฉพาะรถยนต์ จะมีส่วนแบ่งการตลาดอันดับ 3 อยู่ที่ร้อยละ 5.44

  3.3 การจัดหาผลิตภัณฑ์หรือบริการ

  (ก) แหล่งที่มาของเงินทุน

นโยบายการจัดหาเงินทุน

ในการดำเนินงานของบริษัทฯ มีแหล่งที่มาของเงินทุนดังนี้

  1. เงินกองทุน ประกอบด้วย

1.  ทุนจดทะเบียน หมายถึง ทุนที่จดทะเบียนและเรียกชำระแล้ว รวมทั้งส่วนเกินมูลค่าหุ้นด้วย

2.  ทุนสำรองตามกฎหมาย เป็นเงินสำรองที่กันไว้จากกำไรสุทธิก่อนจ่ายเงินปันผล

3.  กำไรสุทธิคงเหลือจากการจัดสรรแล้ว ของรอบระยะเวลาบัญชีปัจจุบัน

  2. กระแสเงินสดรับจากการดำเนินงาน
  ซึ่งขายความคุ้มครองในรูปกรมธรรม์ประกันภัยประเภทต่าง ๆ การเก็บเงินค่าเบี้ยประกันภัย
  และค่าเบี้ยประกันภัยต่อจากผู้เอาประกัน ตัวแทน นายหน้า เป็นแหล่งเงินทุนที่สำคัญของบริษัทฯ

  3. เงินรับจากกิจกรรมลงทุน บริษัทฯ
  จะนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่กรมการประกันภัยกำหนด
  ทำให้ได้รับผลตอบแทนในรูปของดอกเบี้ยรับ และ เงินปันผล รวมทั้งกำไร(ขาดทุน)
  จากการขายหลักทรัพย์

  4. เงินกู้ยืมจากสถาบันการเงิน บริษัทฯได้ทำสัญญาเบิกเงินเกินบัญชีไว้กับธนาคารพาณิชย์
  เพื่อไว้ใช้เป็นแหล่งเงินทุนกรณีฉุกเฉิน เช่น การจ่ายค่าสินไหมรายใหญ่ๆ ณ 31 ธันวาคม 2547
  บริษัทฯ ไม่มียอดเงินกู้ยืมจากสถาบันการเงิน

(2) การให้กู้ยืม

  นโยบายการให้กู้ยืม

บริษัทฯ กำหนดนโยบายการให้กู้ยืมตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย

15

ปัจจุบันบริษัทฯ ยังไม่มีนโยบายที่จะขยายสินเชื่อไปให้แก่บุคคลภายนอก
แต่จะให้สินเชื่อแก่พนักงานบริษัทฯที่กู้เงินเพื่อเป็นสวัสดิการเท่านั้น
ซึ่งถ้าเป็นการกู้ยืมเพื่อซื้อที่อยู่อาศัย บริษัทฯก็จะให้พนักงานนำอสังหาริมทรัพย์นั้น
มาจำนองเพื่อเป็นหลักประกันด้วย

สำหรับการประเมินราคาอสังหาริมทรัพย์ที่จะนำมาจำนองเป็นประกันนั้น
บริษัทฯจะต้องปฏิบัติตามเงื่อนไขของกรมการประกันภัย คือใช้ราคาประเมินของกรมที่ดิน หรือ
ราคาประเมินของนิติบุคคลที่นายทะเบียนให้ความเห็นชอบให้เป็นผู้ประเมินราคาอสังหาริมทรัพย์ หรือ
ราคาที่ได้รับความเห็นชอบเป็นหนังสือจากกรมการประกันภัย

-   การบริหารความเสี่ยงจากการให้กู้ยืม

บริษัทฯจะพิจารณาการให้กู้ยืม โดยปฏิบัติตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย อย่างเคร่งครัด
ตลอดจนมีการวิเคราะห์สินเชื่อตามหลักวิชาการที่ดี
มีการกำหนดเงื่อนไขการผ่อนชำระที่สอดคล้องกับกระแสเงินที่ผู้กู้จะสามารถชำระหนี้ได้
รวมทั้งกำหนดดอกเบี้ยในอัตราที่เหมาะสมกับความเสี่ยง

(3) เงินลงทุน

ตามพระราชบัญญัติประกันวินาศภัย พ.ศ.2535 บริษัทฯสามารถประกอบธุรกิจการลงทุนได้
ภายใต้ประกาศกระทรวงพาณิชย์เรื่อง
การลงทุนประกอบธุรกิจอื่นของบริษัทประกันวินาศภัยโดยบริษัทฯ
ได้จัดตั้งคณะกรรมการพิจารณาด้านการลงทุน
ซึ่งเป็นผู้กำหนดนโยบายและสัดส่วนของการลงทุนแต่ละประเภท ให้สอดคล้องกับ
ประกาศกระทรวงพาณิชย์ฉบับดังกล่าวข้างต้น ในปี 2547
บริษัทฯได้มีการลงทุนโดยมีสัดส่วนการลงทุนในหลักทรัพย์แต่ละประเภทดังนี้

จำนวนเงิน (ล้านบาท) อัตราร้อยละ

(ตามราคาทุน)

1.  เงินฝากธนาคาร 482.3 15.7

2.  ซื้อพันธบัตรรัฐบาล / รัฐวิสาหกิจ และ ตั๋วเงินคลัง 530.2 17.3

3.  ซื้อตั๋วเงิน 260.0 8.5

4.  ซื้อหุ้นทุน 969.2 31.5

5.  ซื้อหุ้นกู้ 418.8 13.6

6.  ซื้อหลักทรัพย์อื่น ๆ เช่น หน่วยลงทุน 402.4 13.1

7.  เงินให้กู้ยืม 10.9 0.4

  รวมเงินลงทุนในหลักทรัพย์ 3,073.8 100.0

(4) สัดส่วนการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหาร หรือ ผู้ถือหุ้นรายใหญ่

  ---ไม่มี---

  16

(5) สภาพคล่อง

  นโยบายในการบริหารสภาพคล่อง

บริษัทฯ มีนโยบายในการบริหารสภาพคล่องให้เพียงพอและเหมาะสม
โดยการเร่งรัดการจัดเก็บเบี้ยค้างรับให้รวดเร็ว
เพื่อเตรียมสภาพคล่องสำหรับการจ่ายค่าสินไหมทดแทนและค่าใช้จ่ายในการดำเนินงาน
และมีการจัดทำประมาณการกระแสเงินสด รับ - จ่าย ในแต่ละสัปดาห์
เพื่อให้การบริหารเงินเป็นไปอย่างมีประสิทธิภาพ บริษัทฯ
เน้นให้ความสำคัญต่อหนี้สินระยะสั้นตัวหลักที่มีผลต่อสภาพคล่องคือ ค่าสินไหมทดแทนค้างจ่าย
โดยบริษัทฯ
ได้จัดสรรเงินส่วนหนึ่งไปลงทุนในตราสารการเงินระยะสั้นที่สามารถเปลี่ยนเป็นเงินสดได้ทันที เช่น
เงินฝากในบัญชีออมทรัพย์ของธนาคารพาณิชย์ , การลงทุนในตั๋วสัญญาใช้เงิน ฯลฯ
ทั้งนี้เพื่อเป็นการเตรียมความพร้อมสำหรับการจ่ายชำระหนี้ระยะสั้น
ในส่วนที่ไม่สามารถประมาณการได้ล่วงหน้า